續潘探花擣衣曲
作者：鄭會
朝代：宋

paragraphs: 白石砧，秋沉沉。
家家擣衣燈下補，惟有妾家心最苦。
妾初嫁來能幾時，良人從軍今不歸。
去時楊花未飛絮，欲着春衫裁白苧。
秋來暑盡白苧寒，遠征未必便可還。
宮裘止是賜上將，良人猶在行伍間。
擣衣擣衣寄將去，聞道分兵又西戍。
茫茫莎草生寒塵，沙場不見愁殺人。
堂前阿姑老，得君早歸好。
擣衣擣衣空斷魂，因□上有雙淚痕。
邊功未成君着力，妾身孤單君莫憶。